《游宝林招李簿梅尉》
宋代·杨杰

东郭乞求闻晓鸡，篮舆乘兴过泾溪。冰开波面白玉碎，雪压竹梢青凤低。

仙去空留鍊丹井，境清疑有辟尘犀。子真太白曾孙在，飞棹何妨到水西。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。